**Ministru kabineta noteikumu projekta**

Grozījumi Ministru kabineta 2013.gada 12.novembra noteikumos Nr.1316 „Kārtība, kādā aprēķina un piešķir bāzes finansējumu zinātniskajām institūcijām” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi Ministru kabineta noteikumu projektu “Grozījumi Ministru kabineta 2013.gada 12.novembra noteikumos Nr.1316 „Kārtība, kādā aprēķina un piešķir bāzes finansējumu zinātniskajām institūcijām”” (turpmāk – noteikumu projekts) saskaņā ar Zinātniskās darbības likuma (turpmāk – Likums) 38.panta pirmo daļu, kas nosaka, ka zinātniskajām institūcijām bāzes finansējumu piešķir dibinātājs. Bāzes finansējumu valsts zinātniskajiem institūtiem, valsts augstskolām, valsts augstskolu zinātniskajiem institūtiem, tai skaitā valsts dibināto universitāšu zinātniskajiem institūtiem — atvasinātām publiskām personām —, kuri reģistrēti zinātnisko institūciju reģistrā (turpmāk – zinātniskajām institūcijām), piešķir Ministru kabineta noteiktajā kārtībā.Noteikumu projekts izstrādāts, ievērojot: 1. Ministru kabineta 2014.gada 2.septembra sēdes protokollēmuma (prot.Nr.46 51.§) 2.punktā noteikto, ka ministrijai līdz 2014.gada 1.novembrim sagatavot un iesniegt izskatīšanai Ministru kabinetā grozījumus Ministru kabineta 2013.gada 12.novembra noteikumos Nr.1316 "Kārtība, kādā aprēķina un piešķir bāzes finansējumu zinātniskajām institūcijām", paredzot finansējumu projekta Nr.2010/0239/2DP/2.1.1.3.2/10/IPIA/VIAA/001 "Vienotā nacionālas nozīmes Latvijas akadēmiskā pamattīkla zinātniskās darbības nodrošināšanai" rezultātu uzturēšanai pēc projekta noslēguma;
2. Ministru kabineta 2014.gada 19.augusta sēdes protokollēmuma (prot.Nr.44 47.§) 5.punktā noteikto, ka ministrijai līdz 2014.gada 1.novembrim izstrādāt un noteiktā kārtībā iesniegt izskatīšanai Ministru kabinetā grozījumus Ministru kabineta 2013.gada 12.novembra noteikumos Nr.1316 "Kārtība, kādā aprēķina un piešķir bāzes finansējumu zinātniskajām institūcijām", kā arī nepieciešamības gadījumā sagatavot grozījumus Zinātniskās darbības likumā, paredzot no 2015.gada 10% no zinātnei piešķirtā bāzes finansējuma kā papildu finansējumu piešķirt tām zinātniskajām institūcijām, kas starptautiskajā izvērtējumā saņēmušas novērtējumu "4" un "5";
3. Izglītības un zinātnes ministrijas informatīvajā ziņojumā “Par Latvijas zinātnes strukturālo reformu īstenošanu līdz 2015.gada 1.jūlijam” (izskatīts Ministru kabineta 2014.gada 19.augusta sēdē) noteikto, ka sadarbībā ar Ziemeļu ministru padomi 2013.gadā veiktā izvērtējuma ieteikumu īstenošana ietver resursu konsolidāciju ap augstāk novērtētajām institūcijām un augstskolu struktūrvienībām, izcilības attīstību un stratēģiju atjaunotni vai izstrādi, kas ir priekšnosacījums ES fondu ieguldījumiem augstākajā izglītībā un zinātnē, kā arī minētajā informatīvajā ziņojumā noteikto, ka ministrija 2014.gadā sagatavos un iesniegs MK noteikumu Nr. 1316 grozījumus, paredzot no 2015.gada piešķirt papildu finansējumu tām zinātniskajām institūcijām, kuras Latvijas zinātnes starptautiskajā izvērtējumā ieguvušas novērtējumu “5” un “4” katrā zinātņu nozaru grupā;
4. Izglītības un zinātnes ministrijas informatīvajā ziņojumā „Par Zinātnes, tehnoloģiju attīstības un inovācijas pamatnostādņu 2014.-2020.gadam ieviešanas rīcības plāna, kas ietver Viedās specializācijas stratēģijas pasākumu plānu un rezultātu rādītāju sistēmas aprakstu, izstrādes progresu” (izskatīts Ministru kabineta 2014.gada 21. oktobra sēdē) noteikto, ka, lai izpildītu *ex-ante* nosacījumus Eiropas Savienības (ES) struktūrfondu ieguldījumiem Latvijas zinātnē, ir nepieciešams izveidot Viedās specializācijas stratēģijas monitoringa sistēmu. Monitoringa sistēma paredz rezultātu pārvaldības ieviešanu zinātniskajās institūcijās;
5. Latvijas Pētniecības un inovāciju stratēģiskās padomes 2014.gada 25.septembra sēdē lemto (protokols Nr. 3, 2.1.jautājuma lēmums Nr.4), ka, piešķirot bāzes finansējumu, atbilstoši zinātniskajā institūcijā nodarbinātajam zinātniskajam personālam (PLE), tiks ņemts vērā zinātnē nodarbināto skaits apakšvienībā, kura zinātnisko institūciju starptautiskajā izvērtējumā ir novērtēta ar “4” un “5”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2014.gada 2.septembra sēdes protokollēmuma (prot.Nr.46 51.§) 3.punkts nosaka, ka projekta „Vienotā nacionālas nozīmes Latvijas akadēmiskā pamattīkla zinātniskās darbības nodrošināšanai” ilgtspējas nodrošināšanas izdevumus turpmākajiem gadiem pēc projekta noslēguma segt budžeta apakšprogrammas 05.02.00 “Zinātnes bāzes finansējums” līdzekļu ietvaros. Savukārt atbilstoši minētā protokollēmuma 4.punktam tiks slēgti līgumi par Akadēmiskā datu pārraides tīkla izveidi un nodrošināšanu, Akadēmiskā tīkla koplietošanas datu centra izveidi, zinātnisko datu bāzu licencēm un Nacionālā zinātniskās darbības portāla izveidi un uzturēšanu. Līgumsaistību izmaksas pēc projekta noslēguma segt budžeta apakšprogrammas 05.02.00 "Zinātnes bāzes finansējums" līdzekļu ietvaros.Likuma 38.panta pirmā daļa norādīts, ka zinātniskajām institūcijām bāzes finansējumu piešķir tās dibinātājs (šajā gadījumā, tas ir valsts un valsts augstskolas), savukārt Likuma 38.panta otrās daļas 1.punktā norādīts, ka ar bāzes finansējumu saprot līdzekļus, kas nepieciešami zinātnisko institūciju būvju un iekārtu uzturēšanai, būvju un iekārtu uzturēšanai, komunālo pakalpojumu apmaksai, administratīvā, tehniskā un apkalpojošā personāla darba samaksaiAtbilstoši Ministru kabineta 2010.gada 2.februāra noteikumu Nr.109 “Noteikumi par darbības programmas "Uzņēmējdarbība un inovācijas" papildinājuma 2.1.1.3.2.apakšaktivitāti "Informācijas tehnoloģiju infrastruktūras un informācijas sistēmu uzlabošana zinātniskajai darbībai"” regulējumam projekta „Vienotā nacionālas nozīmes Latvijas akadēmiskā pamattīkla zinātniskās darbības nodrošināšanai” (turpmāk – projekts, kā arī - pamattīkls) iesniedzējs (t.i., ministrija) sadarbībā ar zinātnisko institūciju reģistrā reģistrētām zinātniskajām institūcijām, noslēdzot sadarbības līgumu par projekta īstenošanu, īsteno projektu kā rezultātā tiek izveidots nākamās paaudzes datu pārraides tīkls zinātniskās darbības nodrošināšanai (t.i., pamattīkls), lai iesaistītos vienotajā Eiropas akadēmiskajā tīklā (GEANT), un uzlabotu informācijas sistēmas valsts zinātniskajās institūcijās un augstskolās. Šādā sadarbības līgumā par projekta īstenošanu paredz sadarbības partnera tiesības piekļūt projekta gaitā iegūtajiem rezultātiem un lietot tos, kā arī iekļauj sadarbības partnera apņemšanos nodrošināt projekta gaitā iegūto rezultātu ilgtspēju vismaz 10 gadus pēc projekta īstenošanas beigām, kā arī finansēt iegūto rezultātu uzturēšanas izmaksas projekta laikā un vismaz 10 gadus pēc projekta īstenošanas beigām.Pamattīkls, kas ir moderna informācijas un komunikāciju tehnoloģiju infrastruktūra, kuru veido specifiskas būves un iekārtas, ir būtiski nepieciešama zinātniskajām institūcijām, kuras pieslēdzoties pie pamattīkla, tādējādi veidojot vienotu specifisku infrastruktūru. Papildus minētajam, būs iespējams nodrošināt piekļuvi pamattīkla koplietošanas infrastruktūrai visiem projekta sadarbības partneriem – pamattīkla pakalpojumu lietotājiem uz līdzvērtīgiem nosacījumiem, kā arī centralizēti plānot un veikt turpmāko pamattīkla koplietošanas infrastruktūras un pakalpojumu attīstību. Savukārt projekta partneru infrastruktūrā veiktajiem ieguldījumiem uzturēšana tiks veikta no pašu partneru finansējuma avotiem.Pamattīkls nodrošinās zinātniskajām institūcijām: a) zinātniskās darbību un pētniecību; b) jaudīgu maģistrālo datu pārraides tīklu, kas savienos Rīgas un reģionālos centrus, iespēju tam pieslēgt projekta partnerus - zinātniskās un akadēmiskās institūcijas, un to “Kampusu” (CAMPUS) datu pārraides tīklus, lai institūciju zinātniekiem, akadēmiķiem, studentiem u.c., nodrošinātu piekļuvi pamattīkla koplietošanas resursiem un pakalpojumiem;c) modernizētu GEANT pieslēguma iekārtas, lai nodrošinātu savienojuma izveidi ar Akadēmisko datu pārraides tīklu; d) Nacionālās zinātniskās darbības portāla izveidi, kas ietver: - informācijas sistēmu, lai nodrošinātu zinātniski pētniecisko, akadēmisko un citu projektu plānošanu, vadību, kontroli un uzskaiti;- vienotu sistēmu integrācijas standartus, e-pakalpojumus un zinātnisko institūciju informatīvo sistēmu;- jaunradītā nacionālā satura publicēšanas un popularizēšanas iespējas; e) visiem projekta partneriem daudznozaru piekļuvi zinātniskās literatūras datu bāzei *Science Direct* un citēšanas indeksu datu bāzei *Scopus*;f) projekta partneru informāciju komunikācijas infrastruktūras modernizēšana, t.sk., CAMPUS datu pārraides tīklu iekārtu modernizēšana, skaitļošanas aparatūras, zinātniskās programmatūras, piekļuves licenču iegāde specializētajām zinātniskās literatūras datu bāzēm u.c.g) tiks veikta papildus nepieciešamo informācijas reģistru izveide, lai papildinot jau esošajos reģistros pieejamo informāciju, portālā iegūtu pilnīgu informāciju par akadēmisko un zinātnisko personālu, akadēmiskajā un zinātniskajā institūcijām, zinātniskajiem projektiem, finansējumu un tā izlietojumu. Tā ietvaros tiks nodrošināti maksimāli iespējama integrācija ar partneru institūciju reģistriem un datu bāzēm, lai nodrošinātu informācijas un pārskatu iesniegšanu maksimāli automatizētā, elektroniskā veidā.Ņemot vērā augstāk izklāstīto, ir nepieciešams veikt grozījumus Ministru kabineta 2013.gada 12.novembra noteikumos Nr.1316 „Kārtība, kādā aprēķina un piešķir bāzes finansējumu zinātniskajām institūcijām” (turpmāk - MK noteikumi), paredzot, ka ministrija nodrošina pamattīkla uzturēšanas izdevumu segšanu zinātniskajām institūcijām, kas saņem bāzes finansējumu, ņemot vērā noteikumu III daļas 7., 8. un 10. punktā minētos nosacījumus.Pamattīklu kā projektu plānots pabeigt līdz 2015.gada 30.jūnijam, līdz ar to pamattīkla uzturēšanas izmaksas noteikumu projekts paredz uzsākt ar 2015.gada 1.jūliju.Noteikumu projekts paredz, ka ministrija aprēķina zinātniskajām institūcijām, kuras par 2006. – 2012.gada zinātnisko darbību starptautiskajā izvērtējumā saņēmušas novērtējumu “4” un “5”, papildu finansējumu, kurš būs papildinājums tam finansējumam, kurš zinātniskai institūcijai aprēķināts atbilstoši MK noteikumiem kā bāzes finansējums attiecīgajam finansēšanas periodam. Papildu finansējums ir 10 procentu apmērā no valsts budžetā kārtējam gadam piešķirtā bāzes finansējuma zinātniskajam institūcijām. Piešķirot minēto papildu finansējumu, atbilstoši zinātniskajā institūcijā nodarbinātajam zinātniskajam personālam (PLE), tiks ņemts vērā zinātnē nodarbināto skaits apakšvienībā, kura zinātnisko institūciju starptautiskajā izvērtējumā ir novērtēta ar “4” un “5”.Zinātniskās institūcijas vai to struktūrvienības, kuras par 2006. – 2012.gada zinātnisko darbību starptautiskajā izvērtējumā saņēmušas novērtējumu “4” un “5”ir:1. Latvijas Universitātes institūts - atvasināta publiska persona “Latvijas Universitātes Cietvielu fizikas institūts;
2. Latvijas Universitātes aģentūra “Latvijas Universitātes Literatūras, folkloras un mākslas institūts”;
3. Latvijas Universitātes struktūrvienības:
	1. Atomfizikas un spektroskopijas institūts,
	2. Datorikas fakultāte;
	3. Ģeogrāfijas un Zemes zinātņu fakultāte;
	4. Fizikas un matemātikas fakultātes Fizikas nodaļas

Optometrijas un redzes zinātnes nodaļa.1. Daugavpils Universitātes struktūrvienība - G.Liberta Inovatīvās mikroskopijas centrs, Fizikas katedra, Matemātisko pētījumu centrs;
2. Valsts institūts - atvasināta publiska persona “Latvijas Organiskās sintēzes institūts”;
3. Valsts institūts - atvasināta publiska persona “Latvijas Biomedicīnas pētījumu un studiju centrs”;
4. Valsts institūts - atvasināta publiska persona “Elektronikas un datorzinātņu institūts”;
5. Valsts institūts - atvasināta publiska persona “Latvijas Valsts koksnes ķīmijas institūts”;
6. Valsts institūts - atvasināta publiska persona “Pārtikas drošības, dzīvnieku veselības un vides zinātniskais institūts "BIOR"”;
7. Ventspils Augstskolas struktūrvienība - Inženierzinātnes institūts “Ventspils Starptautiskais radioastronomijas centrs”.

Minētais papildu finansējuma nepieciešamības pamatojuma skaidrojums ir šāds.Latvijas zinātnes starptautiskajā izvērtējumā (turpmāk – izvērtējums), ko ministrija īstenoja sadarbībā ar Ziemeļvalstu Ministru padomes sekretariātu Latvijā, tika veikta Latvijas zinātnes objektīvās situācijas analīze Eiropas Savienības Kopīgās pētniecības telpas un sadarbības pētniecībā kontekstā. Zinātnisko institūciju reģistrā (<http://www.ikvd.gov.lv/zinatnisko-instituciju-registrs.html>) līdz 2013.gada 10.aprīlim bija reģistrētas 150 zinātniskās institūcijas, no tām tika vērtētas 140 (10 zinātniskās institūcijas netika vērtētas),t.sk., 126 valsts dibinātās zinātniskās institūcijas. No vērtētajām 140 zinātniskajām institūcijām 126 ir publisko personu dibinātas. Izpildot Likuma (10.04.2013.redakcija) pārejas noteikumu 17.punktu, Zinātnisko institūciju reģistrā iekļauto reģistrēto zinātnisko institūciju skaits samazinājās līdz 90, no tām 46 ir publisko personu dibinātas. Līdz 2013.gada 9.aprīlim tika izvērtētas 140 zinātnisko institūciju reģistrā reģistrētās zinātniskās institūcijas,. No novērtētajām institūcijām par spēcīgiem starptautiskiem spēlētājiem ar vērtējumu “4” un “5” tika atzītas 15 zinātniskās institūcijas, no kuram 13 ir publisko personu dibinātās zinātniskās institūcijas vai ir publisko personu dibinātās zinātniskās institūcijas struktūrvienības. Divas zinātniskās institūcijas no 15 ir valsts kapitālsabiedrība ”P.Stradiņa Klīniskā slimnīca” un privātpersonu dibināta augstskola “Transporta un sakaru institūts”. MK noteikumi jau paredz tādus kvalitātes izvērtējuma kritērijus kā: 1) pētniecības un attīstības projekti, 2) zinātniskās darbības rezultāti: publikācijas un intelektuālais īpašums un 3) promocijas un maģistra darbi. Šie kritēriji paredz piešķirt relatīvi lielāku ar rezultātiem saistīto bāzes finansējuma daļu tādai zinātniskajai institūcijai, kura ieguvusi lielāko punktu skaitu zinātniskās darbības intensitātes un kvalitātes, kā arī cilvēkresursu atjaunotnes rādītājos, pārējām piešķirot proporcionāli mazāku ar rezultātiem saistīto bāzes finansējuma daļu. Projektā paredzētais papildu finansējums precīzāk realizēs zinātnes finansējuma sasaisti ar rezultātiem un motivēs zinātniskās institūcijas uzlabot pētniecības aktivitāti un kvalitāti, kā arī veicinās cilvēkresursu atjaunotni un zinātnisko institūciju savstarpējo konkurenci. Vienlaikus projekts paredz no 2016.gada nepiešķirt bāzes finansējumu zinātniskajām institūcijām, kuras zinātnisko institūciju darbības starptautiskajā izvērtējumā saņēmušas novērtējumu “1” un “2”. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zinātnisko institūciju reģistrā reģistrētie valsts zinātniskie institūti, valsts augstskolas, valsts augstskolu zinātniskie institūti, tai skaitā valsts dibināto universitāšu zinātniskie institūti – atvasinātas publiskas personas, kā arī šajās institūcijās nodarbinātie un studējošie |
| 2. | Tiesiskā regulējuma ietekme uz tautsaimniecību un administratīvo slogu | Izveidojot Nacionālo zinātniskās darbības portālu, izstrādājot papildus nepieciešamos reģistrus un nodrošinot datu apmaiņu ar esošajiem reģistriem, lai vienuviet apkopotu informāciju par zinātniskajām institūcijām, zinātniskās darbības veicējiem, projektiem, kā rezultātā tiks atvieglota zinātniskās darbības informācijas savākšana un uzlabotas tās izmantošanas iespējas, samazinot arī administratīvo slogu, kas saistīts ar zinātniskās darbības pārskatu, projektu pieteikumu u.c. informācijas iesniegšanu, apkopošanu un apstiprināšanu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014. gads** | Turpmākie trīs gadi (euro) |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 16 761 911 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 16 761 911 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 16 761 911 | 0 | 0 | 0 | 0 |
| 2.1. valsts pamatbudžets | 16 761 911 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts nerada ietekmi uz valsts budžetu. Tas tiks īstenots pamatbudžeta bāzes apakšprogrammas 05.02.00 „Zinātnes bāzes finansējums” ministrijas esošo valsts budžeta līdzekļu ietvaros, ievērojot gadskārtējā likumā par valsts budžetu piešķirto finansējumu minētajā apakšprogrammā. |
| 6.1. detalizēts ieņēmumu aprēķins | Projekts šo jomu neskar |
| 6.2. detalizēts izdevumu aprēķins | Projekts šo jomu neskar. |
| 7. Cita informācija | nav |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Zinātniskās darbības likumā, paredzot no 2015.gada 10% no zinātnei piešķirtā bāzes finansējuma kā papildu finansējumu piešķirt tām zinātniskajām institūcijām, kas starptautiskajā izvērtējumā saņēmušas novērtējumu "4" un "5", un paredzot no 2016.gada pārtraukt bāzes finansējuma piešķiršanu tām zinātniskajām institūcijām, kas starptautiskajā izvērtējumā saņēmušas novērtējumu "1" un "2", kā arī nosakot, ka zinātnisko institūciju starptautisko izvērtējumu organizē Izglītības un zinātnes ministrija un informāciju par zinātnisko institūciju starptautiskā izvērtējuma rezultātiem Zinātnisko institūciju reģistrā iesniedz Izglītības un zinātnes ministrija. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Izglītības un zinātnes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

*Anotācijas V un VI sadaļa – noteikumu projekts šīs jomas neskar.*

 Izglītības un zinātnes ministre Ina Druviete

Vizē: Valsts sekretāre S.Liepiņa

24.10.2014 2037 L.Treimane Laura.Treimane@izm.gov.lv 67047966